Domestiserte tamkalkuner har global utbredelse og meget stor økonomisk betydning som matressurs i mange land. I USA er det for eksempel nærmest utenkelig å feire Thanksgiving uten en stor helstekt kalkun på bordet. Så vanlig og tradisjonelt er det i USA at presidenten årlig har en seremoniell tradisjon med å benåde en kalkun dagen før Thanksgiving. Mange har tradisjoner med å servere helstekt kalkun også til andre festligheter og høytider, som på nyttårsaften, juleaften og påskeaften. Selv i Norge har det blitt ganske vanlig å servere kalkun på juleaften, men det er kanskje ennå mer vanlig på nyttårsaften.